open-index/open-wikipedia-markdown huggingface dataset:
ארכאולוגיה של אנגליה האנגלו-סקסונית

**ארכאולוגיה של אנגליה האנגלו-סקסונית** (באנגלית: **Archaeology of Anglo-Saxon England**) היא תחום המחקר בארכאולוגיה, המתמקד בחקר, ניתוח ותיעוד של ממצאים ומידע הנאסף באנגליה אשר מוצאו מתקופה האנגלו-סקסונית, זאת במטרה להבין את אופיין וסדרי חייהם של התרבויות והחברות האנושיות שהתקיימו בארץ זו במהלך העת העתיקה.

## אתרי קבורה

### אתרי קבורת מיטה

## סוללות עפר


 קובץ:Offa's Dyke - Llanfair Hill - geograph.org.uk - 1479550.jpg|סוללת אופה, שרופשייר
 קובץ:Fleam Dyke looking NW - geograph.org.uk - 1017317.jpg|סוללת הלהבה, קיימברידג'שייר
 קובץ:The Wansdyke on Tan Hill.jpg|סוללת וודן, וילטשייר
 קובץ:Devil's Dyke cuts the skyline - geograph.org.uk - 1181829.jpg|סוללת השטן, קיימברידג'שייר
 

## מטבעות

### מטמוני מטבעות


 קובץ:Staffordshire hoard annotated.jpg|מטמון סטפורדשייר, מוזיאון ברמינגהאם
 קובץ:Canterburystmartinhoardreplicas.jpg|מטמון איפסוויץ', המוזיאון הבריטי
 קובץ:Trewhiddle Hoard DSCF9211.JPG|מטמון טרווהידל, המוזיאון הבריטי
 קובץ:Hoard of Anglo-Saxon rings.jpg|מטמון מערב יורקשייר, מוזיאון לידס סיטי
 

## צלבי אבן

### צלבים גבוהים


 קובץ:The 7th C Bewcastle Cross - geograph.org.uk - 1833413.jpg|צלב בווקאסל, קאמבריה
 קובץ:Sandbach crosses.jpg|צלבי סאנדבאך, צ'שייר
 קובץ:Gosforth Cross.jpg|צלב גוספורת, קאמבריה
 קובץ:Wolverhampton St Peters - Saxon cross shaft.jpg|צלב וולברהמפטון, סטפורדשייר
 

### צלבי דארטמור


 קובץ:Crazywell cross 1.JPG|צלב קרייזיוול
 קובץ:Goldsmith's cross 3.jpg|צלב גולדסמית'
 קובץ:Mt Misery cross & view.jpg|צלב הר מיזרי
 קובץ:Siward's cross 2.jpg|צלב סיווארד
 

## ממצאים בולטים אחרים
### סוטון הו

### התיבה הפרנקית

### סאקס באגנות

### תכשיט אלפרד

תכשיט אלפרד (באנגלית: Alfred Jewel) או תכשיט המלך אלפרד (באנגלית: King Alfred’s jewel) הוא תכשיט פרי עבודת צורפות הכולל איור על גבי יהלום סלעי בבסיס זהב. יצירת התכשיט מתוארכת לשלהי המאה ה-9 ומהווה דוגמה ייחודית ויוצאת דופן לעבודת אומנות אנגלו-סקסונית, אשר נוצרה באנגליה במהלך התקופה האנגלו-סקסונית. מעריכים כי התכשיט נוצר עבור אלפרד הגדול, מלך ממלכת וסקס, אחד מגדולי המלכים של תקופתו.

## ראו גם
* אדריכלות אנגלו-סקסונית

## קישורים חיצוניים

## הערות שוליים

קטגוריה:אנגליה האנגלו-סקסונית
קטגוריה:ארכאולוגיה
שאול ינובסקי

**שאול ינובסקי** (באנגלית: ** Saul Yanovsky**, ביידיש: **שאול יאנאווסקי**; 18 באפריל 1864 – 1 בפברואר 1939) היה אנרכיסט יהודי ופעיל פוליטי. ינובסקי היה ההוגה האנרכיסטי הראשון ברחוב היהודי.

## ראשית דרכו
הוא נולד בפינסק ולמד בחדר ובתלמוד תורה שבו למד גם רוסית ואריתמטיקה. בגיל 13 עזב את תלמוד התורה ובהשפעת אחיו שהיה מורה לעברית ומשכיל, למד לימודים כלליים כתלמיד אקסטרני. ב-1880 נסע לביאליסטוק ושם השתלב בחוגי הסטודנטים ועשה לו שם בבקיאותו ברוסית ובספרות. באותה תקופה החל להיות פעיל גם בחוגים רדיקליים.

## ארצות הברית
ב-1885 היגר לארצות הברית. שם הוא עבד בעבודות כפיים שונות ונעשה פעיל בתנועת העבודה. הוא התפרסם מהר כנואם טוב. הוא גם עבר מרוסית ליידיש משום שכך הייתה לו יותר השפעה על הפועלים היהודים. אחרי מהומות היימרקט נעשה לאנרכיסט. הוא הקים יחד עוד כמה אנשים את הקבוצה האנרכיסטית פיאנירע דער פרייהייט (חלוצי החירות). ב־1889 נעשה עורכו של העיתון האנרכיסטי די וואהרהייט (האמת) שהפסיק לצאת אחרי הגיליון העשרים. ב־1890 נסע ללונדון ועבד שם בקבוצה האנרכיסטית דער נייער דור (הדור החדש). הוא נעשה לעורכו של העיתון דער ארבעטער פריינד. בתחילת 1895 חזר לניו יורק. כתב העת של הקבוצה די פרייע ארבעטער שטימע (קול הפועלים החופשיים) נקלע לבעיות כספיות גדולות אבל ינובסקי הצליח להתגבר על הקשיים והעיתון החל לצאת שוב והוא היה עורכו במשך עשרים שנה. הוא גם יסד עיתון יומי: די אבענד צייטונג (עיתון ערב) בכוונה להילחם בעיתונות הצהובה אבל העיתון נסגר אחר שלושה חודשים. בשנים 1910–1911 ערך את הירחון "די פרייע געזעלשאפט" (החברה החופשייה), אבל עזב אותו ב-1919 אחרי שהתנועה האנרכיסטית היהודית הזדהתה עם מהפכת אוקטובר. במשך תקופה קצרה עבד בעיתון פארווערטס. ב־1929 חזר להיות עורכו של פרייע ארבעטער שטימע ופרסם שם, מלבד מאמרים פולמוסיים, גם ביקורות תיאטרון ותרגומים מהספרות העולמית.

## מתרגומיו
*מיכאיל בקונין. גאט און דער שטאט. לידז: לידזער אנארכיסטישע גרופע, 1901
*ויקטור הוגו. די ים ארבייטער. לאנדאן: אידישע פאבלישינג קאמפ', 1910
* פיוטר קרופוטקין. די פראנצויזישע ראוואלוציע. ניו יארק: פרייע ארבייטער שטימע, 1912
*לב טולסטוי. די שקלאפעריי פון אונזער צייט, און אנדערע געקליבענע סאציאלע שריפטן. ניו יארק: פרייע ארבייטער שטימע, 1912
*ברטה זוטנר. נידער מיט די וואפען. ניו יורק: פרייע ארבייטער שטימע. 1917

## לקריאה נוספת
***לעקסיקאן פון דער נייער יידישער ליטעראטור**, באנד 4. ניו יורק: קולטור-קאנגרעס/ציקא, 1961. 

## קישורים חיצוניים

* 
* אבא גורדין. ש. יאנאווסקי: זיין לעבן, קעמפן און שאפן 1864-1939
* 

## הערות שוליים

קטגוריה:אנרכיסטים יהודים
קטגוריה:אנרכיסטים אמריקאים
קטגוריה:עיתונאי יידיש בריטים
קטגוריה:עיתונאי יידיש אמריקאים
קטגוריה:עורכי עיתונים יהודים בריטים
קטגוריה:עורכי עיתונים יהודים אמריקאים
קטגוריה:יהודים בלארוסים
קטגוריה:ילידי 1864
קטגוריה:נפטרים ב-1939
רועי ידיד

**רועי ידיד** (נולד ב-14 בספטמבר 1980, י"ד בתשרי תשמ"א) הוא זמר, שחקן, מלחין ויוצר.

## ביוגרפיה
רועי נולד בשם **רועי ידעי** וגדל בעיר אשקלון, כבר בבית הספר היסודי היה שר ומנגן. בגיל 15 החל להופיע באירועים בליוויו קלידים של חברו לספסל הלימודים.

לאחר לימודיו בישיבה התגייס ללהקת הרבנות הצבאית שבראשה עמד משה (מונה) רוזנבלום שם היה סולן ראשי ובהמשך אף למפקד הלהקה.

באמצע שירותו הצבאי הצטרף אל תזמורת "ענבי הגפן" ומאז ועד היום הוא משמש כסולן התזמורת. במסגרת זו מופיע בכנסים ציבורים רבים ובחתונות.

לאחר השירות הצבאי למד תואר ראשון במכללה לחינוך גבעת ושינגטון.

בשנת 2003, השתתף בדיסק הראשון של תזמורת ענבי הגפן יחד עם דדי גראוכר, ישי לפידות, אורי שבח ועוד.

לאחר מכן הוציא סינגל בכורה הנקרא "בריאת עולם קטנה" שאותו כתב משה קלוגהפט. רועי הלחין לשיר יחד עם חבר לישיבה, אלדד רצון. בהמשך, קלוגהפט כתב עוד מספר שירים לרועי, ביניהם: "איש של חורף", "רגע של ניצחון", ו"חוף מבטחים".

בשנת 2006 הגיע לידיו טקסט לשיר המדבר בין היתר על תוכנית ההתנתקות מגוש קטיף ועל השאיפה לארץ ישראל ובעקבותיו חיבר את השיר "את לי ארץ".

בשנת 2007 הוציא את אלבום הבכורה שלו כאשר במקביל גם תזמורת ענבי הגפן הוציאה דיסק שני יחד עם רועי.

בשנת 2010 הוציא דיסק כאשר נדב ביטון ונועם חייט הפיקו אותו. שיריו הושמעו בין היתר בגלי צה"ל, רשת ג', רדיו לב המדינה, רדיוס 100FM ועוד. שני הדיסקים שהוציא נמכרו באלפי עותקים ושירים מתוכם הגיעו לראשי מצעדי הפזמונים החסידיים.

בשנת 2016 הוציא את הסינגל "יהיה לנו הכל" שכתב והלחין עבורו ישי ריבו ועתיד לצאת כחלק מדיסק שלישי. ב-2017 יצא סינגל נוסף בשם "הגיע הזמן" שנכתב והולחן על ידי ריבו.

במהלך השנים הוציא סינגלים נוספים, מהמוכרים שבהם הוא "ניגון של גמרא" - יחד עם מקהלת הישיבה לצעירים, עם מידד טסה את השיר "תודה" ועם דוד דאור את השיר שמע ישראל.

נשוי ואב לשישה, מתגורר בקיבוץ חפץ חיים.

## קישורים חיצוניים

* ביוגרפיה באתר ענבי הגפן
* 
* 

## הערות שוליים

קטגוריה:זמרי מוזיקה מזרחית ישראלים
קטגוריה:זמרים השרים בעברית
קטגוריה:זמרים חסידיים ישראלים
קטגוריה:בוגרי ישיבת כפר הרא"ה
קטגוריה:חברי מקהלת הרבנות הצבאית
קטגוריה:בוגרי מכללת גבעת ושינגטון
קטגוריה:חפץ חיים: אישים
קטגוריה:זמרים חסידיים
קטגוריה:ישראלים שנולדו ב-1980
אשלי צוקרמן

**אשלי צוקרמן** (באנגלית: **Ashley Zukerman**; נולד ב-31 בדצמבר 1983) הוא שחקן אוסטרלי-אמריקאי-יהודי.

## קורות חיים
צוקרמן נולד למשפחה יהודית בסנטה מוניקה, קליפורניה שבארצות הברית, ועבר עמה למלבורן שבאוסטרליה כשהיה בן שנתיים. עם סיום לימודיו בתיכון החל ללמוד הנדסה באוניברסיטת מונש, אך עזב כשהתקבל ללימודי תיאטרון באוניברסיטת מלבורן.

עם סיום לימודיו בשנת 2006 השתתף צוקרמן במחזה נערי ההיסטוריה שהוצג בתיאטרון מלבורן. בשנים הבאות שיחק במספר מחזות נוספים, בהם "כטוב בעיניכם", בו גילם את דמותו של אורלנדו, ו"מלאכים באמריקה", בו גילם את דמותו של ג'ו פיט.

בשנת 2008 לוהק לתפקידו הטלוויזיוני הראשון, בדרמת המשטרה "Rush" של ערוץ 10 האוסטרלי, בה גילם את דמותו של קצין המשטרה מייקל סנדרלי, במשך ארבע עונות הסדרה. על תפקידו בסדרה היה מועמד לפרס לוגי בקטגוריית הכישרון החדש הטוב ביותר, בשנת 2009. בשנת 2010 השתתף בשלושה מפרקי המיני-סדרה "הפסיפיק" של רשת HBO. ב-2011 השתתף בסדרה אמריקאית נוספת, "טרה נובה", של רשת פוקס, וב-2013 השתתף בעונה השישית של סדרת הטלוויזיה "הבטן הרכה" של ערוץ 9 האוסטרלי.

בשנת 2014 לוהק צוקרמן לאחד התפקידים הראשיים בדרמת המתח "הקוד" בהפקת תאגיד השידור האוסטרלי. הוא השתתף בשתי עונותיה של הסדרה, וגילם את דמותו של ג'סי בנקס, גאון מחשבים הסובל מבעיות נפשיות. על תפקידו בסדרה זכה בפרס AACTA בקטגוריית השחקן הטוב ביותר בסדרת דרמה, והיה מועמד לפרס לוגי בקטגוריית השחקן הטוב ביותר. בהמשך השנה השתתף גם בסדרת הטלוויזיה "מנהטן" של רשת WGN אמריקה, וב-2015 השתתף במיני-סדרה "קץ הילדות", המבוססת על ספר בשם זה מאת ארתור סי. קלארק, ששודרה ברשת האמריקנית Syfy. ב-2018 שיחק בסדרה האמריקאית "יורשים" ב-HBO.

בשנת 2020 גילם את מאט במיני-סדרה "המורה" של רשת הולו, בכיכובם של קייט מארה, קמרון מולן וניק רובינסון.

בשנת 2021 כיכב בשני סרטים מתוך טרילוגיית הסרטים המבוססים על סדרת הספרים "רחוב פחד", שנכתבה על ידי הסופר ר. ל. סטיין – רחוב הפחד – חלק 1: 1994 ורחוב הפחד – חלק 3: 1666, שעלו לשירות הזרמת המדיה של נטפליקס ביולי 2021. עוד בשנת 2021 גילם את דמותו של רוברט לנגדון בסדרת הטלוויזיה של שירות הזרמת המדיה Peacock "הסמל האבוד", על פי ספר המתח של דן בראון "הסמל האבוד".

בשנת 2022 לוהק צוקרמן לדמותו של קית' בסדרת הטלוויזיה "עיר בלהבות" המבוססת על הרומן באותו שם מאת גארת ריסק הולברג משנת 2015. הסדרה עלתה ב-2023 בשירות אפל TV פלוס.  ב-2024 שיחק בסרט "שבת מכה".

בשנת 2025 גילם את דניאל בעונה השנייה של הסדרה "סילו" בשירות הזרמת המדיה "אפל TV פלוס". באותה שנה גילם את קלייב במיני-סדרה "חומץ תפוחים" של נטפליקס.

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אוסטרלים
קטגוריה:שחקני תיאטרון יהודים אוסטרלים
קטגוריה:מהגרים מארצות הברית
קטגוריה:מהגרים לאוסטרליה
קטגוריה:בוגרי אוניברסיטת מלבורן
קטגוריה:אמריקאים ממוצא פרואני
קטגוריה:אוסטרלים שנולדו ב-1983
L band

תחום התדרים** L band** הוא תחום תדרים שהוגדר על ידי ה-IEEE כתחום התדרים בין 1 עד 2 ג'יגה-הרץ, מתוך ספקטרום גלי הרדיו.

## יישומים
### שירות טלפון נייד
באירופה, הוועדה לתקשורת אלקטרונית (ECC) של ה-"European Conference of Postal and Telecommunications Administrations" (או CEPT) תואם חלק של תחום L של הרדיו (1452-1492MHz), המאפשר למדינות בודדות לאמץ את הספקטרום עבור רשתות יבשתיות ניידות/קבועות לתקשורת משלימה (MFCN SDL). באמצעי "צבירת נשאים" (Carrier aggregation). תחנת LTE-Advanced או UMTS/HSDPA יכולה להשתמש בספקטרום הזה כדי לספק רוחב פס נוסף עבור תקשורת מתחנת הבסיס למכשיר הנייד, כלומר כיוון ההורדה.

### ניווט לווייני
מערכת הניווט GPS משתמשת בתדרים בתחום L בשל יכולת גלי הרדיו הנמצאים בתחום זה לחדור דרך עננים או ערפל, וכמותה גם המערכות גלילאו ו-GLONASS.

### טלקומוניקציה
טלפונים ניידים בטכנולוגיית GSM פועלים על תדרים 800-900 ו-1800-1900&#x20;MHz. טלפונים של מיזם התקשורת הלוויינית אירידיום עושים שימוש בתדרים בין 1616 ו-1626.5MHz כדי לתקשר עם לוויינים. מסופי Inmarsat ו-LightSquared משתמשים בתדרים בין 1525 ו-1646.5&#x20;MHz. טלפונים לווייניים של Thuraya משתמשים בתדרים בין 1525 ו-1661&#x20;MHz.

### ביון מטוסים
מטוסים יכולים להשתמש בציוד לשידור ביון אוטומטי תלוי (ADS-B) ב-1090MHz כדי להעביר מידע על מיקום לתחנות קרקעיות, כמו גם ביניהם אותם לקבלת מידע על תנועה ומניעת התנגשות. 1090MHz (יחד עם 1030MHz) נמצא בשימוש משלטי Mode S, אשר ADS-B מגבירה כאשר מופעלת בתדר הזה. מידע של ADS-B יכול להיות גם שידור קצת מעבר לתחום L ב-978MHz.

### אסטרונומיה
התחום מכיל גם תדר של מעבר מבנה על-דק של מימן נייטרלי (קו המימן, 1420MHz), אשר הוא עניין רב באסטרונומיה כאמצעי הדמיה של אטומי מימן נייטרליים בתוך החלל הבין-כוכבי אשר הם בדרך כלל "בלתי נראים". כתוצאה מכך, חלקים של L-band הם תת-תחומים המוגנים ומוקצים לרדיו אסטרונומיה ברחבי העולם.

## קישורים חיצוניים
* FlightRadar24 - אתר מבוסס על קהילה של מקלטי ADS-B ברחבי העולם ומציג בזמן אמת את תנועת המטוסים.
* FlightAware - אתר נוסף המבוסס על אותה קהילה שמשתפת את נתוני המקלטים שלה.
* PiAware - פרויקט מבוסס Raspberry Pi ושימוש ב-DVB-T לבניית מקלט ביתי של ADS-B (מתוך הבלוג הטכנולוגי של תומר קליין)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תדרי רדיו
קטגוריה:גלי מיקרו
קטגוריה:IEEE
וולף וס

ממוזער|וולף וס כאדם צעיר
**וולף וס** (באנגלית: ** Woolf Wess**). ידוע גם כוויליאם וס או ויליאם וסט (William Wess, William West) 1861 -23 במאי 1946 היה אנרכיסט יהודי אנגלי ופעיל באיגודים מקצועיים. היה עורך עיתון הידוע בשל מעורבותו ב International Working Men's Educational Club וב- Freedom Press.

## לפני לונדון
וס נולד ב-1861 באוקמרגה באימפריה הרוסית, היום ליטא למשפחה חסידית. בגיל שתים עשרה היה שוליה של סנדלר. הוא עבד גם כמכונאי בבית חרושת בדווינסק. ב-1881 היגר וס לאנגליה כדי להימנע משירות צבאי.

## פעילויות בלונדון
אחרי שהגיע ללונדון הצטרף וס לסניף האקני של הליגה הסוציאליסטית והיה אחד ממייסדי International Working Men's Educational Club (המועדון הבינלאומי לחינוך פועלים). לאחר מכן נעשה המפקח בבית הדפוס שם. ב-1888 הוא היה העד הראשון שנקרא בקשר למותה של אליזבת סטרייד, הקרבן הראשון של ג'ק המרטש.

וס היה מאוד מעורב בתנועות העבודה המקומיות ו"שיחק תפקיד חשוב בתנועת האיגודים המקצועיים היהודים בבריטניה. הוא עזר להקים כמעט את כל האיגודים היהודיים בשנות ה-80 וה- 90. במקרה אחד הוא היה מזכיר ועדת השביתה של קבוצת חייטים באיסט לונדון במהלך שביתתם מה-27 באוגוסט עד 2 באוקטובר. כמזכיר הוא וידא שלמשפחות השובתים יש כל מה שנחוץ למחיה כשהוא משיג תרומות מנדבנים ואיגודים מקצועיים אחרים, כולל ₤100 מאיגוד הסוורים. בשנה שאחרי כן היה וס המזכיר המייסד של איגודי הפועלים באיסט לונדון ומאוחר יותר מזכיר של איגוד העובדים הבינלאומי של החייטים, המכונאים והמגהצים והתאגדות חייטי בגדי נשים. כמו כן, עזר להקים קואופרטיב יהודי של אופים.

באותה שנה החל לעזור לסדר בדפוס בעיתון Freedom – עיתון אנרכיסטי שהחל לצאת ב-1886. הוא התמנה למנהל בית הדפוס Freedom ב-1891 ויצא למסעות הרצאות יחד עם פיוטר קרופוטקין, אריקו מלטסטה, לואיז מישל ושאול ינובסקי. כשינובסקי עזב לארצות הברית הוא הוחלף לפרק זמן קצר על ידי יעקב קפלן כעורך ארבעטער פריינד. (חברו של הפועל) – שבועון אנרכיסטי ביידיש. אבל וס המנוסה יותר החליף אחרי זמן קצר את קפלן ב-1895.

עם תחילת המאה העשרים הפחית וס את השתתפותו בתנועת איגודי העובדים. הוא התחיל לעבוד כמנהל חשבונות בבית חרושת לטבק הוא נשאר עם טום קיל (Tom Keell) המלחין והמנהל החדש של Freedom. ביוני 1906 הוא השתתף עם רוקר בוועידה נוספת של חייטים ששבתו.

בשנים 1928–1929 עסק וס בבניית קבוצת החירות הלונדונית (London Freedom Group) אבל היא נסגרה ב-1931. בסוף שנות ה-30 הוא הקים אותה מחדש ונעשה מעורב בפעילות סולידריות עם המהפכה הספרדית של 1936 יחד עם אמה גולדמן. ב-1946 הוא עוד היה פעיל כנואם בחוגים יהודים רדיקליים בלונדון כשהוא נושא נאום לציון יובל 55 לפרסום הראשון של פרייע ארבעטער שטימע (קול הפועלים החופשיים). הוא נפטר ב-23 במאי באותה שנה בגיל 84 וגופתו נשרפה בקרמטוריום של גולדרס גייט.

## קישורים חיצוניים

## הערות שוליים

קטגוריה:אנרכיסטים בריטים
קטגוריה:אנרכיסטים יהודים
קטגוריה:עיתונאים יהודים בריטים
קטגוריה:עיתונאי יידיש בריטים
קטגוריה:פוליטיקאים יהודים בריטים
קטגוריה:יהודים ליטאים
קטגוריה:בריטים שנולדו ב-1861
קטגוריה:בריטים שנפטרו ב-1946
רוג'רס (ארקנסו)

**רוג'רס** (באנגלית: **Rogers**) היא העיר הגדולה ביותר במחוז בנטון שבמדינת ארקנסו שבארצות הברית. זוהי העיר השמינית בגודל אוכלוסייתה במדינת ארקנסו והיא שוכנת בצפון-מערבה באחד מהאזורים בעלי שיעור הצמיחה המהיר ביותר בארצות הברית.

## היסטוריה
רוג'רס נקראה על שמו של קפטן צ'ארלס וורינגטון רוג'רס, שהיה סגן הנשיא והמנהל הכללי של חברת הרכבות סנט לואיס – סן פרנסיסקו, שנודעה גם בשם "פריסקו" (Frisco). העיירה נוסדה ב-1881, השנה בה היא חוברה לקו הרכבת. ב-6 ביוני אותה שנה התאגדה רוג'רס כעיירה.

בית העסק הקמעונאי הראשון בעיירה היה בבעלות משפחת סטראוד. עוד לפני הגעתם לרוג'רס החזיקו אלן בראינט סטראוד ובנו, הרלן לפייט סטראוד, בית עסק ביישוב פי רידג' שבמערב ארקנסו. עסק זה הוקם עוד קודם ל-1879 ואלן סטראוד שימש גם כמנהל הדואר בפי רידג' באותה תקופה. ב-1884 מכר ה.ל סטראוד את חלקו בחנות שבפי רידג' ורכש מחסן בפינת רחוב וולנאט והרחוב הראשון ברוג'רס ולעסק שהקים הוא קרא בשם "בית המסחר של סטראוד" (Stroud's Mercantile).

ב-1887 הביא סטראוד את אחיו, איבן גייסן שישמש כמנהל בית העסק החדש שלו. בית העסק המשיך להיות העסק הקמעונאי המוביל ברוג'רס עד לשנות השישים של המאה ה-20. ב-1962 נפתחה ברוג'רס החנות הראשונה של רשת וול-מארט, שהמטה הארגוני שלה שוכן בבירת המחוז הסמוכה, בנטונוויל. בהדרגה הצטמצמה פעילותו של בית העסק הוותיק של סטראוד, עד שב-1993 הוא נסגר.

ב-1912 הקימה מועצת העיר ועדה בהשתתפות אנשי עסקים מקומיים כדי לנהל את ריצופם של רחובות מרכז העיר. למרות התלונות התמידיות על האבק והבוץ ברחובות ולמרות ההתלהבות והתמיכה מצדם של תושבים בולטים בעיר, ההתנצחויות בנוגע לעלות המיזם ולדרך ביצועו, גרמו לעיכוב העבודות עד ליולי 1924. הרחובות רוצפו בלבנים והעבודה הושלמה בדצמבר אותה שנה. ריצוף זה השתמר עד ימינו וב-2010 בוצעו בו עבודות חידוש.

המטה של חברת Daisy Outdoor Products, הידועה בשל רובי האוויר שהיא מייצרת, שוכן ברוג'רס לצד מוזיאון רובי האוויר שלה.

## קישורים חיצוניים

* 
* Encyclopedia of Arkansas History & Culture entry: Rogers (Benton County)
* 

## הערות שוליים

קטגוריה:ארקנסו: ערים
קטגוריה:יישובים שהוקמו ב-1881
קורפוס הפאנצר אס אס הרביעי

**קורפוס הפאנצר אס אס הרביעי** (בגרמנית: **IV. SS-Panzerkorps**) היה קורפוס משורין של הוואפן אס אס שלחם במלחמת העולם השנייה.

## היסטוריה
הקורפוס הוקם ב-8 ביוני 1943, וכמפקדו הראשון מונה אלפרד ויננברג. הקורפוס הוקם בפואטייה שבצרפת על בסיס יחידות פיקוח שהוסבו ליחידות פאנצר. הקורפוס הועבר לחזית המזרחית, וב-30 ביוני 1944 אוחד לתוכו קורפוס הפאנצר אס אס השביעי, שכלל את דיוויזיית האס אס השלישית "טוטנקופף", ואת דיוויזיית פאנצר אס אס החמישית "ויקינג". הרברט גילה, מפקד דיוויזיית הפאנצר החמישית, מונה למפקד הקורפוס.

הקורפוס נכלל במסגרת הארמייה התשיעית, ובתחילת יולי נשלח להגנה על אזור ורשה בפולין. הקורפוס השתתף בקרבות כנגד קורפוס הטנקים ה-3 של הצבא האדום, וחיסל אותו כמעט לחלוטין. עקשנותן של יחידות האס אס, אפשרה לוורמאכט לייצב את החזית לאורך הוויסלה. באוגוסט פרץ מרד ורשה, אשר עצר את התקדמות הצבא האדום ובמקומו נאלצו הגרמנים להתמודד עם לוחמה כנגד כוחות המורדים הפולנים. הלחימה במזרח פולין נמשכה עד דצמבר.

בדצמבר כותר באזור בודפשט שבהונגריה קורפוס אס אס הררי התשיעי בפיקודו של קרל פפר-וילדנברוך, והוחלט על פתיחת מבצע קונרד במטרה לשחררו. קורפוס הפאנצר הרביעי הועבר דרומה ונכלל במסגרת הארמייה השישית שהייתה חוד החנית של המבצע. הקורפוס נכנס ללחימה בקרבת בודפשט ב-1 בינואר 1945 כנגד ארמיית הטנקים הרביעית, כשהוא זוכה להצלחות ומתקדם באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים.

אחרי כישלון מבצע קונרד הארמייה השישית נסוגה לאזור אגם בלטון והקורפוס השתתף ונתן חיפוי למתקפת אגם בלטון. אחרי כישלון המתקפה יחידות הארמייה השישית החזיקו בקווים עד המתקפה הסובייטית במבצע וינה ב-15 במרץ 1945. הקורפוס ניצל אך בקושי מכיתור תודות להתגוננות האמיצה של דיוויזיית פאנצר אס אס התשיעית "הוהנשטאופן". בסוף החודש נסוג הקורפוס לכיוון וינה, ונכנע לכוחות צבא ארצות הברית ב-9 במאי.

## מפקדים
* אובר-גרופנפיהרר אלפרד ויננברג (5 באוגוסט 1943 - 23 באוקטובר 1943)
* אובר-גרופנפיהרר ולטר קריגר (23 באוקטובר 1943 - 1 ביולי 1944)
* אובר-גרופנפיהרר מתיאס קליינהייסטרקאמפ (1 ביולי 1944 - 20 ביולי 1944)
* בריגדפיהרר ניקולאוס היילמן (20 ביולי 1944 - 6 באוגוסט 1944)
* אובר-גרופנפיהרר הרברט גילה (6 באוגוסט 1944 - 8 במאי 1945)

## קישורים חיצוניים
* קורפוס הפאנצר אס אס הרביעי באתר lexikon-der-wehrmacht 
* קורפוס הפאנצר אס אס הרביעי באתר Axis History 
* קורפוס הפאנצר אס אס הרביעי באתר Feldgrau.com 

4
קטגוריה:זירת מזרח אירופה במלחמת העולם השנייה
4
Am Sklavenmarkt

**Am Sklavenmarkt** (בגרמנית: "בשוק העבדים") הוא סרט פורנוגרפי קצר שהופק באימפריה האוסטרו-הונגרית בשנת 1907 ובוים בידי יוהאן שוורצר בסטודיו של החברה, "Saturn-Film". אורכו של הסרט 50 מטרים ומשכו שלוש דקות. ייתכן שזהו הסרט האוסטרי-הונגרי הראשון שנעשה אי פעם, ואחד מהסרטים הראשונים שהקרינו אירוטיקה.

## תקציר העלילה
פאשא יושב על מחצלת הפרוסה מעל הדשא, בקדמתו של אוהל עגול, מעשן מנרגילה, מוכן לקנות כמה שפחות חדשות. משרתו קורא למוכר ולשני עוזריו, אשר מביאים עמם ארבע נערות עטופות בבורנוס (Burnous).

הנערה ראשונה מופשטת לגמרי ונשלחת לאוהל; השנייה מופשטת מחולצתה ונשלחת גם היא פנימה. סוחר העבדים ועוזרו כופים על הנערה השלישית להתפשט וגם היא נשלחת אל תוך האוהל. הרביעית, צעירה מקודמותיה, מסולקת אחרי שנחשפים שדיה הקטנים וחוזרת עם העוזרים. לאחר משא ומתן על המחיר סוחר העבדים הולך ופאשא נכנס למאהל עם עוזרו.

## קישורים חיצוניים

## הערות שוליים

קטגוריה:סרטים אוסטריים
קטגוריה:עבדות
קטגוריה:סרטים אילמים
קטגוריה:סרטי שחור-לבן
קטגוריה:סרטים קצרים
קטגוריה:סרטים פורנוגרפיים
פול היגינס

**פול היגינס** (באנגלית: **Paul Higgins**; נולד ב-3 בדצמבר 1964) הוא שחקן סקוטי.

## ביוגרפיה
היגינס נולד בלאנרקשייר  שבסקוטלנד. הוא גדל כנוצרי קתולי, ומגדיר את עצמו כקתולי שאינו דתי . בנעוריו הוכשר להיות כומר, אבל ויתר על כך בגיל 17 כשהחל לצאת עם בנות.

על במת התיאטרון הופיע היגינס במחזה "פול" ובמחזה "Black Watch". בקולנוע השתתף בסרט "שותף לפשע" משנת 2000. הוא גילם את אלן בסדרת הדרמה הרפואית "Staying Alive" של רשת ITV. בסדרה "The Thick of It" של ה-BBC שיחק בתפקיד ג'יימי מקדונלד, קצין עיתונות תוקפני. הוא גם גילם את אותה דמות בסרט הספין-אוף של הסדרה "In the Loop". ב-2009 הופיע בתפקיד גיל קמרון בדרמה "הופ ספרינגס" של ה-BBC. ב-2013 הופיע בדמות מייקל דאגדייל בסדרת המתח של ערוץ 4 "אוטופיה".

היגינס כתב מחזה בשם "Nobody Will Ever Forgive Us", שהועלה בנובמבר 2008 בתיאטרון טרברס באדינבורו בהפקה משותפת עם התיאטרון הלאומי של סקוטלנד. עוד כתב היגינס את המחזמר "The Choir" שהופק על ידי תיאטרון סיטיזנס  בגלאזגו ולהקת תיאטרון אמבסדורס, והוצג באוקטובר 2015.

## חיים אישיים
היגינס נשוי לשחקנית אמליה בלמור, אותה הכיר ב-1992 כשהשניים כיכבו במחזה "מראה מעל הגשר" במנצ'סטר. לבני הזוג יש שתי בנות. היגינס הוא טבעוני.

## פילמוגרפיה
### קולנוע

### טלוויזיה

## תפקידים בתיאטרון

## רדיו וקריינות

## קישורים חיצוניים

* פול היגינס קורא משיריו של רוברט ברנס

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1964
קטגוריה:סקוטים שנולדו במאה ה-20
אנטארס (משגר)

שמאל|ממוזער|וידאו של הפיצוץ בעת שיגור אנטרס28 באוקטובר 2014
**אנטרס** (באנגלית: **Antares**), הוא משגר שפותח על ידי תאגיד אורביטל סיינסז (Orbital Sciences Corporation) בתמיכת נאס"א ופעיל משנת 2013.

המשגר פותח יחד עם חללית המטען "סיגנוס" כחלק מתוכנית COTS של נאס"א במטרה לערב חברות פרטיות בשיגור חלליות מטען ואספקה אל תחנת החלל הבינלאומית.

האנטרס הוא משגר דו-שלבי עם אופציה לשלב שלישי. גובהו 42.5 מטר וקוטרו 3.9 מטר ויכולת הנשיאה שלו היא שיגור מטען במשקל של עד 8,000 ק"ג למסלול לווייני נמוך (LEO).

## שיגורים ומטען
השיגור הראשון של האנטארס התרחש ב־21 באפריל 2013. לשיגורים נבנה כן שיגור חדש בנמל החלל האזורי המרכז-אטלנטי. לאחר מכן באו עוד שלושה שיגורים מוצלחים אך בשיגור החמישי, באוקטובר 2014, חווה הטיל כשל קטסטרופלי והוא התפוצץ על מטענו שניות מעטות אחרי השיגור תוך שהוא זורע הרס באתר השיגור (ללא נפגעים בגוף). בעקבות כך הוחלט להפסיק שימוש בגרסה "אנטרס 100" שניצלה בדרגה ראשונה מנוע מתכנון של Aerojet.

בשנת 2016 לראשונה בוצע שיגור של גרסת "אנטרס 200" כאשר בדרגה ראובנ הותקן מנוע RD-181 מתורצת רוסיה. תוספת כוח אפשרה להלשים אספקה לתחנת החלל הבין לאומית ב-4 שיגורים במקום 5 כפי שהיה תוכנן במקור. בגרסה משופרת "אנטרס 230+" משקל גדל ל-298 אלף טון. בסדרה זו בוצעו 13 שיגורים, כולם מוצלחים.

לאחר פלישת רוסיה לאוקראינה הוחלט להפסיק שימוש במנועים אלו. נורת'רופ גראמן התקשרה עם חברת Firefly Aerospace לבניית מנוע חדש לינוצל בגרסת "אנטרס 300". שיגור ראשון מתכנן לאוגוסט 2025.

## קישורים חיצוניים

* 

## הערות שוליים

קטגוריה:משגרי לוויינים וחלליות
בן אדם מה לך נרדם

"**בֶּן אָדָם מַה לְּךָ נִרְדָּם**" הוא פיוט שנאמר במהלך הסליחות בנוסח הספרדים. לא ידוע מי חיבר את הפיוט.

## מבנה הפיוט
הפיוט בנוי משני בתים, אשר ביניהם מפרידות שש המילים הראשונות מ:  בבית הראשון שש שורות, ובבית השני ארבע שורות. כל שורה מורכבת משלוש צלעיות, וסוף השורה חורז בחריזה רציפה לכל הבית.
השיר שקול במשקל הברתי-דקדוקי של 3 - 3 - 6 הברות - שתי הצלעיות הראשונות בכל שורה הן בנות שלוש הברות, והצלעית השלישית היא בת שש הברות.

## תוכן הפיוט
המשפט הראשון בפיוט פותח במילה בֶּן אָדָם ומסיים בכינוי האל. בכך מעצים המשורר את הפער שבין האדם, ובין האל - אֲדוֹן הָאֲדוֹנִים.

במהלך הפיוט מתאר המשורר את המעשים שיש לעשות על מנת לזכות ברחמי האל: להיטהר, להתרחק מפשעים ולהתוודות על חטאים.

הפיוט, המושר בקטע ההתחלה של הסליחות, מקביל בין ההתעוררות הפיזית להתעוררות הרוחנית. המשורר קורא לאדם לקום ולהתעורר, לא רק מהשינה הפיזית, הממשית, אלא בעיקר מן התרדמה הרוחנית.

השיר מסתיים במשפט האופטימי, שעליו חוזר הקהל לאחר החזן:

### מובאות מהמקרא
הפיוט מצטט מספר פסוקים מהמקרא:
* בֶּן אָדָם מַה לְּךָ נִרְדָּם; קוּם קְרָא
* לְךָ ה' הַצְּדָקָה; וְלָנוּ בֹּשֶׁת הַפָּנִים
* כְּרַחֵם אָב עַל בָּנִים
בנוסף, ישנם ביטויים שמקורם במקרא כמו 'שְׁפֹךְ שִׂיחָה', ו'שִׁמְךָ יוֹדְעֵי'.

## קישורים חיצוניים

* 
* שירה זיוון, "מה לך נרדם?": על ההירדמות הדתית והחברתית, באתר מדרשת
* חיים אלבום, דרך התשובה, באתר מדרשת
* אור מרגלית, פיוטי התעוררות ובכלל.. להתעורר, באתר מדרשת
* מדרש פיוט / בן אדם מה לך נרדם - לכיתות ז', באתר כנרת
* חיבת הפיוט בן אדם מה לך נרדם
* 'בן אדם מה לך נרדם'  בביצוע החזן אבנר חלפון, באתר יוטיוב

## הערות שוליים

קטגוריה:סליחות
קטגוריה:יצירות שמחברן אינו ידוע
קירק בלודסוורת'

**קירק נובל בלודסוורת**' (נולד ב-31 באוקטובר 1960) הוא האמריקאי הראשון שנדון למוות ולאחר מכן זוכה על ידי בדיקת DNA. בלודסוורת' ריצה תשע שנים בכלא, ולאחר שזוכה הפך לפעיל במאבק לביטול עונש המוות.

## ההרשעה

בשנת 1984 נמצאה גופתה של דון המילטון, ילדה בת תשע מרוזדייל (Rosedale), מרילנד,
לאחר שהותקפה מינית ונרצחה.
בלודסוורת' נעצר, הועמד לדין והורשע על סמך העדויות הבאות:
* שני נערים, האחרונים שראו את המילטון בחיים, העידו כי ראו אותה הולכת עם גבר בגובה 195 ס"מ, בלונדיני ורזה, אף כי בלודסוורת' היה בגובה 180 ס"מ, אדום שער, ובעל משקל של מעל 90 ק"ג.
* שלושה עדים נוספים העידו שראו את בלודסוורת' עם המילטון, אף כי ייתכן שזיהו אותו רק לאחר שראו אותו בחדשות.
* טביעת נעל על הגופה.
* עדות שבלודסוורת' אמר אותו יום שעשה דבר נורא שיפגע בקשר עם אשתו.
* טענת המשטרה שבלודסוורת' ידע על סלע מכוסה דם שנמצא בזירה.

אף כי לא נמצאה כל עדות פיזית שקשרה אותו לאירוע, בלודסוורת' הורשע באונס וברצח ונידון למוות.
ערכאת הערעור של מרילנד ביטלה את ההרשעה לאחר שהתברר שהתביעה הסתירה מההגנה את דבר קיומו של חשוד אפשרי נוסף, ונערך משפט חוזר.
בלודסוורת' הורשע שוב, אך הפעם נגזרו עליו שני עונשי מאסר עולם.

## ריצוי המאסר והמשך המאבק המשפטי

במרץ 1985 נאסר בלודסוורת' בכלא במרילנד כשהוא ממשיך לדבוק בגרסתו שהוא חף מפשע.

בשנת 1992 הוא קרא ספר אודות פענוח רצח בעזרת שיטה חדשנית של בדיקת DNA.
דון אשוורת' ולינדה מאן, נערות בנות 15 מלסטרשייר, נרצחו בשנים 1983 ו-1986. המשטרה החזיקה בחשוד שהודה ברצח השני, אך הכחיש את הראשון, והחליטה להיעזר בשיטה החדשנית שפותחה
על ידי אלק ג'פריס מאוניברסיטת לסטר, ופורסמה במאמר משנת 1985. הבדיקה הפריכה את החשדות נגד החשוד המרכזי בשני המקרים והוא שוחרר. המשטרה ערכה 4000 בדיקות נוספות לגברים באזור ללא הצלחה.
לבסוף גילתה שאדם בשם קולין פיטצ'פורק התחמק מביצוע הבדיקה,
עצרה אותו ובדיקה נוספת אישרה את אשמתו.
פיטצ'פורק היה לאדם הראשון שהורשע ברצח על סמך בדיקת DNA.

בלודסוורת' הבין שהבדיקה החדשה יכולה לזכות כפי שהיא יכולה להרשיע, ופתח במאמצים לבצע בדיקה כזו עם חומרים שהשתמרו מחקירתו שלו, בעזרתם של עורך הדין בוב מרין
ופרויקט החפות (Innocence Project, ארגון ללא כוונת רווח המסייע לזיכוי מורשעים בעזרת בדיקות DNA).
התביעה הסכימה לביצוע הבדיקות בשנת 1992. הבדיקה זיכתה את בלודסוורת', כמו גם בדיקה חוזרת שביצע ה-FBI. הוא שוחרר ביוני, 1993.

בשנת 2003 בדיקות DNA נוספות העלו את האשם האמיתי: קימברלי שאי ראפנר, שהיה כבר אסור באשמת אונס אחר באותו הכלא יחד עם בלודסוורת', והם הכירו זה את זה.
ראפנר הודה ברצח ונגזר עליו מאסר עולם נוסף.

## לאחר השחרור

מדינת מרילנד שילמה לבלודסוורת' 300,000 דולר פיצויים.
בלודסוורת' הפך פעיל בסיוע לזיכוי מורשעים וכן פעיל למען ביטול עונש המוות, ותרם לביטולו במדינת מרילנד.

בשנת 2004, כחלק מרפורמה פדרלית (Innocence Protection Act), הוקמה קרן על שם קירק בלודסוורת' למימון עלויות של בדיקות DNA לאחר הרשעה.

## ראו גם
* טים קול - האמריקאי הראשון שזוכה מאשמה לאחר מותו.

## הערות שוליים

קטגוריה:מורשעים ברצח בארצות הברית
קטגוריה:מורשעים שזוכו
קטגוריה:פרשיות רצח
קטגוריה:אמריקאים שנולדו ב-1960
גיום לה ז'נטיל

**גִיוֹם ז'וֹזֶף יָאסָנְת זָ'אן-בָּאטִיסְט לֶה זֶ'נְטִיל דֶה לָה גָלֶסְיֶיה** (בצרפתית: **Guillaume Joseph Hyacinthe Jean-Baptiste Le Gentil de la Galaisière**, 12 בספטמבר 1725 - 22 באוקטובר 1792) היה אסטרונום צרפתי שנודע בשל תצפיותיו בערפיליות ובשל מסע כושל שערך באוקיינוס ההודי כדי לצפות במעבר נוגה על פני השמש בשנים 1761 ו-1769.

## קורות חייו
[200px|ממוזער|שמאל|תרשים של [ערפילית אוריון שבוצע על ידי לה ז'נטיל בשנת 1758]]
לה ז'נטיל נולד בקוטנס שבמחוז מאנש, חבל נורמנדי תחתית בצרפת ולמד אסטרונומיה בקולז' דה פראנס מהאסטרונום והקרטוגרף ז'וזף-ניקולא דליל. לאחר לימודיו הוא עבד במצפה הכוכבים של פריז כעוזרו של ז'ק קאסיני (בנו של ג'ובאני דומניקו קאסיני) ושם גילה בשנת 1747 את הגלקסיה M32 שנקראת על שמו "גלקסיית לה ז'נטיל". בשנת 1749 הוא צפה גם בצבירים הפתוחים M36, M38 ו-M41 בלי לדעת שכבר התגלו על ידי ג'ובאני בטיסטה אודיירנה. הוא הציג את תצפיותיו ותגליותיו לאקדמיה הצרפתית למדעים (נקראה אז האקדמיה המלכותית למדעים) והתקבל אליה כחבר בשנת 1753.

בשנת 1760 יצא לה ז'נטיל למסע חקר כחלק משיתוף פעולה בינלאומי שאורגן על ידי מיכאיל לומונוסוב ושנועד לצפות במעבר נוגה על פני השמש ממספר רב של מקומות על פני כדור הארץ כדי לקבוע באמצעות טריאנגולציה את מרחקה של השמש מכדור הארץ ולמעשה לחשב את גודלה של יחידה אסטרונומית. לה ז'נטיל התכוון לצפות במעבר מפודוצ'רי שבהודו, אך בשל מלחמת שבע השנים הוא התקשה להגיע אל יעדו וב-6 ביוני 1761, מועד המעבר, הוא היה בלב ים ובשל תנועת האוניה לא היה ביכולתו לבצע מדידות מדויקות. לה ז'נטיל החליט להמתין שמונה שנים עד למעבר הבא של נוגה על פני השמש בשנת 1769 ובינתיים ניצל את כישוריו כקרטוגרף כדי למפות את החוף המזרחי של מדגסקר. לקראת המעבר הוא תכנן לצפות בו ממנילה שבפיליפינים, אך הרשויות הספרדיות היו עוינות כלפיו והוא חזר לפודוצ'ורי, שם הקים מצפה כוכבים קטן והמתין למועד המעבר. ב-4 ביוני 1769, יום האירוע, השמים היו מעוננים ולה ז'נטיל לא הצליח לצפות במעבר. הוא יצא חזרה לצרפת, אך המסע התעכב בשל מגפת דיזנטריה ולאחר מכן נקלעה הספינה לסערה ונאלצה לעגון בראוניון לתיקונים. לה ז'נטיל מצא ספינה אחרת והצליח לחזור לפריז רק באוקטובר 1771.

עם חזרתו הוא גילה שבהיעדרו הוא הוכרז כמת, רכושו חולק בין קרובי משפחתו, אשתו התחתנה עם אחר ומשרתו באקדמיה למדעים לא נשמרה. רק לאחר מאבק משפטי והתערבות של לואי השישה עשר הוא זכה בחזרה ברכושו ובמשרתו. את קורותיו במסע הוא פרסם בספר בן שני כרכים שנקרא "מסע באוקיינוס ההודי" ושיצא לאור בשנת 1779. הוא נפטר בפריז בגיל 67.

## הנצחה
על שמו של לה ז'נטיל נקראת הגלקסיה M32 וכן נקרא על שמו מכתש על הירח בשנת 1961.

בשנת 1992 כתבה המחזאית הקנדית מורין האנטר מחזה בשם "המעבר של נוגה" (Transit of Venus) המבוסס על סיפורו. המחזה עובד בשנת 2007 לאופרה עם מוזיקה של המלחין הקנדי ויקטור דייוויס.

## קישורים חיצוניים

* גיום לה ז'נטיל באתר SEDS

קטגוריה:ערכים שבהם תבנית בריטניקה אינה מתאימה
קטגוריה:אסטרונומים צרפתים
קטגוריה:חברי האקדמיה הצרפתית למדעים
קטגוריה:צרפתים שנולדו ב-1725
קטגוריה:נפטרים ב-1792
פרידריך הרביעי, הנסיך הבוחר מפפאלץ

**פרידריך הרביעי, הנסיך הבוחר מפפאלץ** (גרמנית: **Friedrich IV. von der Pfalz**; 5 במרץ 1574 - 19 בספטמבר 1610) היה הנסיך הבוחר מפפאלץ בין השנים 1583–1610.

## ביוגרפיה
פרידריך הרביעי נולד בארמברג שבפפאלץ העילית ב-5 במרץ 1574, ללודוויג השישי, הנסיך הבוחר מפפאלץ ואליזבת מהסן, נסיכת הבוחר מפפאלץ, בתם של פיליפ הראשון, רוזן הסן וכריסטינה מסקסוניה.

בשנת 1583 מת אביו לודוויג השישי, הנסיך הבוחר מפפאלץ, ופרידריך עלה לשלטון במקומו. אולם, מכיוון שפרידריך היה קטין, כיהן דודו יוהאן קזימיר מפפאלץ-זימרן כעוצר הנסיכות. פרידריך חונך על ידי המתמטיקאי והאסטרונום ברתולומיאוס פיטיסקוס, שהיה קלוויניסט נלהב, ושימש מאוחר יותר כמטיף החצר.

בינואר 1592 מת דודו יוהאן קזימיר מפפאלץ-זימרן, ופרידריך תפס את השלטון. פרידריך המשיך בדרכו של דודו האנטי-קתולית, ובשנת 1608 אף הקים את חבר האיחוד האוונגלי ועמד בראשו. פרידריך היה אלכוהוליסט מושבע, והותיר את ניהול המדינה בידי הקנצלר כריסטיאן הראשון, נסיך אנהלט-ברנבורג.

ב-19 בספטמבר 1610 מת פרידריך, ובנו פרידריך החמישי, הנסיך הבוחר מפפאלץ עלה לשלטון במקומו.

## משפחתו
בשנת 1593 התחתן פרידריך עם לואיזה יוליאנה, רוזנת נסאו, בתם של וילם הראשון, נסיך אוראנז' ושארלוט דה בורבון, ממנה נולדו לו 8 ילדים:
* לואיזה יוליאנה מפפאלץ (1594–1640)
* קתרינה סופיה מפפאלץ (1595–1626)
* פרידריך החמישי, הנסיך הבוחר מפפאלץ (1596–1632)
* אליזבת שארלוטה, נסיכת פפאלץ (1597–1660)
* אנה אלאונורה (1599–1600)
* לודוויג וילהלם (1600)
* מוריץ כריסטיאן (1601–1605)
* לודוויג פיליפ, רוזן פפאלץ-זימרן-קייזרסלאוטרן (1602–1655)

## אילן יוחסין

## קישורים חיצוניים

* 
* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1574
קטגוריה:נפטרים ב-1610
ולר

**ולר** הוא שם משפחה ממקור גרמני (Weller).
* הר ולר – הר בארץ אנדרבי שבאנטארקטיקה
* הר ולר – פסגה בארץ ויקטוריה באנטארקטיקה

קטגוריה:שמות משפחה גרמניים
בית מעצר אילת

**בית מעצר אילת** הוא בית מעצר הממוקם בתחנת משטרת אילת, והועבר לאחריות שב"ס בשנת 2006, במהלך העברת בתי המעצר מידי משטרת ישראל לידי השב"ס.

העצורים בבית המעצר מתקבלים ממשטרת אילת, ואסירים אשר כלואים בבתי כלא אחרים ומגיעים לדיונים בפני בית המשפט באילת.

בניגוד לבתי המעצר האחרים, שתנועת האסירים והעצורים אליהם ומהם נעשית באמצעות לוחמי יחידת נחשון, צוות בית המעצר אחראי להעברת העצורים בין בית המעצר לבית המשפט בעיר, ולתפעולו של אגף המעצר בבית המשפט באילת בשעות הפעילות.

בית המעצר מיועד לכליאת עצורים במרחב העיר אילת. כ-20 אנשי סגל בהם אנשי ביטחון ומנהלה משרתים בבית המעצר, הכפופים מבחינה ניהולית ופיקודית לבית מעצר אוהלי עוז.

ביוני 2021 נחנך המבנה החדש של בית המעצר.

## קישורים חיצוניים
*בית מעצר אילת, באתר השב"ס

## הערות שוליים

אילת
קטגוריה:אילת: מבנים
אינטגרביליות במידה שווה

**אינטגרביליות במידה שווה** הוא מושג יסודי באנליזה פונקציונלית ובתורת המידה וההסתברות. המושג משמש רבות בתאוריה של מרטינגלים, וחשיבותו העקרונית באה לידי ביטוי במשפט ההתכנסות של ויטלי.

## הגדרה

### הגדרה בתורת המידה

יהי \left(X, \mathcal{F}, \mu \right) מרחב מידה בעל מידה לא טריוויאלית, יהי L^1 מרחב הפונקציות המדידות ובעלות אינטגרל סופי במרחב המידה הנתון, ותהי \mathcal{A} \subset L^1 משפחה של פונקציות כלשהן.

אומרים כי \mathcal{A} היא *אינטגרבילית במידה שווה*, אם לכל \epsilon >0 קיים \delta > 0, כך שלכל f \in \mathcal{A}, לכל קבוצה E \in \mathcal{F} המקיימת \mu \left(E\right) , מתקיים \left| \int_E f d\mu \right| .

### הגדרה בתורת ההסתברות

אם נתרגם את ההגדרה שבתורת המידה למרחב הסתברות \left(\Omega, \mathcal{F}, \mathbb{P} \right), אומרים כי משפחה של משתנים מקריים \mathcal{A} בעלי תוחלת סופית היא *אינטגרבילית במידה שווה*, אם לכל \epsilon >0 קיים \delta > 0, כך שלכל X \in \mathcal{A}, לכל מאורע E \in \mathcal{F} המקיים \mathbb{P} \left(E\right) , מתקיים 
\mathbf{E} \left[ \left| X \right| \cdot 1_E \right] .

עם זאת, בהקשר של תורת ההסתברות נהוג להוסיף את הדרישה כי התוחלת של כל המשתנים המקריים ב-\mathcal{A} תהיה חסומה במידה שווה. כלומר שלא רק תהיה סופית, אלא שיהיה חסם M \in \mathbb{R} כך שלכל X \in \mathcal{A} יתקיים \mathbf{E} \left[ X \right] \leq M.

תחת הדרישה הנוספת לגבי חסימות התוחלות במידה שווה, ניתן להראות כי ההגדרה ההסתברותית לאינטגרביליות במידה אחידה שקולה להגדרה הבאה: משפחה של משתנים מקריים \mathcal{A} בעלי תוחלת סופית היא *אינטגרבילית במידה שווה*, אם לכל \epsilon >0 קיים C \geq 0, כך שלכל X \in \mathcal{A} מתקיים \mathbf{E} \left[ X \cdot 1_{ \left| X \right| \geq C }\right] .

הצורה השקולה להגדרה ההסתברותית לאינטגרביליות במידה שווה, מובילה לתוצאה כי אם משפחה של משתנים מקריים \mathcal{A} היא אכן אינטגרבילית במידה שווה, הרי שלכל \epsilon > 0 קיים C > 0 כך שמתקיים \mathbb{P} \left( \left| X \right| > C \right) .

## הקשר להתכנסות בממוצע ולהתכנסות בהסתברות

ניתן להראות כי סדרת משתנים מקריים  \mathcal{A} = \left\{ X_n \right\}_{n=1}^{\infty} מתכנסת בממוצע למשתנה מקרי X, אם ורק אם היא מתכנסת בהסתברות לאותו גבול, וגם אינטגרבילית במידה שווה (במובן ההסתברותי).

טענה זו נובעת מידית ממשפט ההתכנסות של ויטלי, והיא למעשה מהווה הכללה של משפט ההתכנסות הנשלטת.

## לקריאה נוספת

* אלן גוט, "Probability: A Graduate Course", פרק 4 ("Uniform Integrability", עמוד 214), ספרינגר, 2005

## הערות שוליים

קטגוריה:אנליזה פונקציונלית
לודוויג השישי, הנסיך הבוחר מפפאלץ

**לודוויג השישי, הנסיך הבוחר מפפאלץ** (בגרמנית: **Ludwig VI. von der Pfalz**; 4 ביולי 1539 – 22 באוקטובר 1583) היה הנסיך הבוחר מפפאלץ בין השנים 1576–1583.

## ביוגרפיה
לודוויג השישי נולד בהיידלברג ב-4 ביולי 1539, לפרידריך השלישי, הנסיך הבוחר מפפאלץ ומריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה. על מנת ללמוד צרפתית, למד לודוויג בשנת 1554 באוניברסיטת דול שבבורגונדי. לודוויג השתתף בניהול השלטון עוד בתקופת אוטו היינריך, הנסיך הבוחר מפפאלץ, ובשנת 1563 מונה למושל פפאלץ העילית.

בשנת 1576 מת אביו פרידריך השלישי, הנסיך הבוחר מפפאלץ, ולודוויג עלה לשלטון במקומו. בניגוד לאביו שהיה קלוויניסט, היה לודוויג לותרני, וכל התאולוגים הקלוויניסטים שהיו בחצר אביו, עברו לחצר אחיו יוהאן קזימיר מפפאלץ-זימרן. במהלך מלחמת קלן עמד לודוויג לצד גבהארד טרוכזס פון ואלדבורג, והיה הנסיך הלותרני היחיד שעמד לצידו.

ב-22 באוקטובר 1583 מת לודוויג, ובנו פרידריך הרביעי, הנסיך הבוחר מפפאלץ עלה לשלטון במקומו.

## משפחתו
בשנת 1650 התחתן פרידריך עם אליזבת מהסן, נסיכת הבוחר מפפאלץ, בתם של פיליפ הראשון, רוזן הסן וכריסטינה מסקסוניה, ממנה נולדו לו 13 ילדים:
* מריה מפפאלץ-זימרן (1561–1589)
* אליזבת (1562)
* דורותיאה אליזבת (1565)
* דורותיאה (1566–1568)
* פרידריך פיליפ (1567–1568)
* יוהאן פרידריך (1569)
* לודוויג (1570–1571)
* קתרינה (1572–1586)
* כריסטינה (1573–1619)
* פרידריך הרביעי, הנסיך הבוחר מפפאלץ (1574–1610)
* פיליפ (1575)
* אליזבת (1576–1577)

בשנת 1583 התחתן לודוויג עם אנה מפריזיה המזרחית, בתו של אדצארד השני, רוזן פריזיה המזרחית, אך לא היו לו ממנה ילדים.

## אילן יוחסין

## קישורים חיצוניים

* לודוויג השישי, הנסיך הבוחר מפפאלץ
* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1539
קטגוריה:נפטרים ב-1583
אדיר ונאור

[250px|ממוזער|שמאל|[יהודים מתפללים בבית הכנסת ביום הכיפורים (1878), ציור של מאוריצי גוטליב]]
[450px|ממוזער|שמאל|אדיר ונאור מתוך [מחזור קטלוניה, המאה ה-14]]
[450px|ממוזער|שמאל|אדיר ונאור מתוך [מחזור נירנברג, המאה ה-14]]

**אַדִּיר וְנָאוֹר** הוא פיוט שמחברו אינו ידוע, שנאמר בחזרת הש"ץ ביום הכיפורים במרבית קהילות ישראל. במנהגי האשכנזים בתפילת מוסף ובנוסח הספרדים בכל תפילות היום. יהודי ספרד נוהגים לומר פיוט זה בדרך כלל בניגון קצבי.

## רקע
בקדושתאות ליום הכיפורים נהגו הפייטנים הקלאסיים להוסיף בסוף ברכת קדושת היום פיוט המכונה "סדר פסוקים" ומפייט סדרה של פסוקים מענייני סליחה וכפרה הלקוחים מהתורה, הכתובים והנביאים (בדומה למלכויות זכרונות ושופרות בראש השנה). אף שכל פייטן בחר את הפסוקים כראות עיניו, יש פסוקים שזכו למעמד של קבע. בהם, פסוקי  מהנביאים שימשו באופן קבוע הפסוקים המתפייטים האחרונים, ונהוג היה לייחד להם פיוט עצמאי, המנותק מהמבנה של סדר הפסוקים. הגורם למרכזיותם של פסוקי מיכה בסדר הפסוקים הוא כנראה המקום המרכזי שהם תפסו גם בנוסח הקבע הקדם-פייטני של ברכת קדושת היום בנוסח ארץ ישראל.

## מבנה הפיוט
המבנה המקובל של פיוטי "מי א-ל כמוך" הבאים לאחר סדרי הפסוקים הוא טורים בני שתי צלעות קצרות המסודרים על פי אקרוסטיכון אלפביתי. בסוף כל טור, ולעיתים גם בתחילתו, בא הרפרן (הפזמון החוזר) שנועד לעניית הקהל ולקוח מתוך הפסוק המתפייט: . בסוף הפיוט נאמר הפסוק אותו הוא בא לפייט: "ככתוב על יד נביאך 'מי א-ל כמוך ...'"

גם הפיוט הזה מקיים מבנה כללי זה, וייתכן אף שהוא הוא מקורו של המבנה המקובל, ושאר הפיוטים הושפעו ממנו. הפיוט "אדיר ונאור" הוא פשוט יחסית, וכל צלע בו כוללת תואר שבח אחד לה', והאקרוסיטיכון מצופף ומקצה אות אחת לכל צלע. הפיוט שלפנינו מורכב רק משבחים לה', אך לא כל פיוטי הסוג מוגבלים כך בתוכנם.

## סגנון
הפיוט אינו מחורז, ולכן שייך כנראה לתקופת הפיוט הקדם-קלאסי (לפני המאה השישית). למרות קדמותו זו, המוכחת גם מתפוצתו במחזורי העדות השונות, כמעט לא נמצאו העתקות שלו בגניזה הקהירית.

כאמור, הפיוט פשוט מאד בסגנונו, ואינו כולל דבר מלבד רשימה של שבחים מקובלים לקב"ה. הפיוט מושתת על המבנה המופלג (=הסופרלטיבי) ובשימוש במילים כמו "אדיר", "נורא" ו"מי אל כמוך".

## לקריאה נוספת
* הפיוט במהדורה מדעית, בתוך: דניאל גולדשמידט, **[[מחזור לפי מנהגי בני אשכנז לכל ענפיהם|מחזור ליום כפור]]**, ירושלים תש"ל, עמ' 594–595.

## קישורים חיצוניים

* 

## הערות שוליים

קטגוריה:פיוטי יום הכיפורים
קטגוריה:חלקי קדושתאות
קטגוריה:יצירות שמחברן אינו ידוע
קטגוריה:יצירות עם אקרוסטיכון
אלכסנדר טוד

סר **אלכסנדר רוברט טוד** (אנגלית: Alexander Robert Todd; 2 באוקטובר 1907, גלאזגו, סקוטלנד – 10 בינואר 1997) היה כימאי-אורגני וביוכימאי בריטי, זוכה פרס נובל לכימיה לשנת 1957, בעקבות עבודתו בנושא הנוקליאוטידים והקו-אנזימים הנוקליאוטידים.

טוד היה בנם הבכור של ז'אן לאורי ואלכסנדר טוד, איש עסקים מגלאזגו. למד בבית הספר לבנים ע"ש אלן-גלן בגלאזגו, ולאחר מכן באוניברסיטת גלאזגו שם, בשנת 1928, קיבל תואר ראשון בכימיה. היה נשיא האגודה הכימית בשנים 1960–1962.

## קישורים חיצוניים

* 

קטגוריה:בוגרי אוניברסיטת גלאזגו
קטגוריה:בוגרי אוניברסיטת גתה בפרנקפורט
קטגוריה:מדענים בריטים
קטגוריה:מדענים סקוטים
קטגוריה:ביוכימאים בריטים
קטגוריה:זוכי פרס נובל לכימיה
קטגוריה:זוכי המדליה המלכותית
קטגוריה:נשיאי החברה המלכותית
קטגוריה:אבירים בריטים
קטגוריה:חברים במסדר ההצטיינות
קטגוריה:זוכי מדליית דייווי
קטגוריה:ביוכימאים סקוטים
קטגוריה:בריטים שנולדו ב-1907
קטגוריה:בריטים שנפטרו ב-1997
יריד לייפציג

ממוזער|מתחם יריד לייפציג הנוכחי
**יריד לייפציג** הוא יריד שמתקיים בלייפציג מאז ימי הביניים. בין שתי מלחמות העולם היה מהירידים הגדולים בעולם. לאחר מלחמת העולם השנייה, בתקופת המלחמה הקרה היווה היריד את אחד מהירידים המרכזיים של הקומקון. מתקיים כיום במתחם חדש הנמצא כ-7 קילומטר צפונית למרכז לייפציג.

## היסטוריה
ממוזער|250px|לוגו היריד במאה ה-21
יריד לייפציג מוזכר לראשונה בכתובים במסמך משנת 1165. במהלך המאה ה-19 הוסב היריד מיריד סחורות ליריד דוגמאות. יריד הדוגמאות התקיים פעמיים בשנה, באביב ובסתיו, למשך כשבוע. התערוכה כללה מדורים שונים, בהם טכניקה שהציגה חידושים טכנולוגיים, בניין, ספרים, עיתונות ואמנות. יריד לייפציג היה מרכז חשוב למסחר בפרוות. בשנת 1927 בקרו ביריד כ-155,000 איש, בהם כ-60,000 יהודים.

היריד אירח גם דיונים בענייני מדיניות כלכלית ואירח את בכירי השלטון בגרמניה. לאחר עליית הנאצים לשלטון, פתח את היריד יוזף גבלס.

בשנת 1933 נפגע היריד בעקבות החרם על גרמניה. השלטון הנאצי פרסם את היריד והבטיח שיהודים יוכלו לבקר ביריד ללא חשש.

בשנת 1937 שינה השלטון הנאצי את שם העיר ל"לייפציג עיר היריד האימפריאלי". היריד התקיים גם בשנת 1940 במהלך מלחמת העולם השנייה אך מחוץ לגרמניה תואר ככישלון, בהיעדר סחורות באיכות טובה ובגלל מיעוט עסקאות. בסתיו 1940 הפציצה בריטניה את האזור במהלך היריד. בשנת 1942 כבר בוטל היריד. מבני היריד נוצלו לתעשיית נשק. חלק מהמבנים נפגעו בהפגזות.

לאחר תום מלחמת העולם השנייה, חידש שלטון הכיבוש הסובייטי את היריד בסוף 1945. היריד היה תצוגה של העוצמה הכלכלית של הגוש המזרחי, והשתתפו בו גם ארצות המערב שבקשו לפתח את המסחר עם הגוש הסובייטי. בשנת 1959 ביקר ניקיטה חרושצ'וב ביריד ובשנת 1965 השתתף אלכסיי קוסיגין בפתיחת היריד. היריד היווה נקודת מפגש חשובה בין מזרח למערב

בשנים 1995–1996 הוקם עבור היריד מתחם חדש הנמצא כ-7 קילומטר צפונית למרכז לייפציג, ובו ממשיך להתקיים היריד.

## קישורים חיצוניים
* 

* אתר האינטרנט הרשמי של יריד לייפציג

## הערות שוליים

ממוזער|מרכז|900px|מראה של מתחם היריד בלילה

קטגוריה:ירידים
קטגוריה:לייפציג
ראובן שיף

**ראובן שיף** (נולד ב-21 באפריל 1950) הוא יושב ראש וממייסדי הפירמה RSM שיף הזנפרץ ושות' רו"ח. כיהן כנשיא לשכת רואי חשבון בישראל.

שיף הוא מומחה למיסוי, ביקורת, חשבונאות, ייעוץ כלכלי ואסטרטגי, ניהול סיכונים, רגולציה וממשל תאגידי בחברות ציבוריות, פרטיות וממשלתיות. משמש כיועץ וכחבר בדירקטוריונים בחברות ממשלתיות, ציבוריות ופרטיות ומלווה משקיעים בזירה העסקית המקומית והבינלאומית. חבר בוועדות מקצועיות בתחומי המיסוי, החשבונאות וניהול סיכונים.

## ביוגרפיה
ראובן שיף נולד וגדל בתל אביב. את שירותו הצבאי עשה בחיל השריון. בוגר תואר ראשון בחשבונאות וכלכלה מאוניברסיטת תל אביב.

שיף  ייסד את פירמת RSM שיף הזנפרץ ושות' רו"ח המהווה כיום את אחת מהפירמות מהגדולות והמובילות בישראל לראיית חשבון, מיסים, ניהול סיכונים וביקורת פנים, ייעוץ עסקי וליווי עסקאות. הפירמה מונה כיום שבעה עשר שותפים ומעסיקה כ-170 עובדים וחברה ברשת הבינלאומית RSM – רשת ראיית החשבון המדורגת כ-6 בגודלה בעולם.

בשנים 2009–2006 כיהן רו"ח ראובן שיף כנשיא לשכת רו"ח בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות שלציבור יש בהן עניין. 

ראובן שיף נשוי למיכאלה ואב לארבעה, מתגורר ברמת השרון.

## פעילות עסקית
שיף מכהן כדירקטור חיצוני בדירקטוריון חברת החשמל לישראל וכן כחבר בוועדת ההשקעות של איילון חברה לביטוח. כיהן כחבר דירקטוריון ויו"ר ועדת הביקורת של "מנורה מבטחים פנסיה וגמל". שימש במשך למעלה מ-10 שנים כיו"ר הדירקטוריון של מרכנתיל שוקי הון בע"מ, כיו"ר ועדת ההשקעות של "אריה חברה לביטוח (מקבוצת כלל ביטוח), כדירקטור בחברות: נכסים מ.י, צבי צרפתי ובניו בע"מ, אמד פיתוח נדל"ן והשקעות בע"מ, וכיו"ר הדירקטוריון של המוסד לסקירת עמיתים של לשכת רו"ח בישראל.

## פעילות ציבורית
בשנים 2009–2006 כיהן כנשיא לשכת רואי חשבון בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות. טרם מינויו לנשיא, כיהן רו"ח שיף כסגן נשיא הלשכה, כיו"ר ועד מרחב ת"א וכיו"ר ועדת הקשר של לשכת רו"ח עם רשות המיסים.

שיף מכהן כחבר ועדת הביקורת של הספרייה הלאומית של ישראל. 

כיהן כיו"ר להב - לימודי הכשרה בניהול של הפקולטה לניהול באוניברסיטת תל אביב.  כיהן כחבר הוועדה הציבורית המייעצת של מפעל הפיס, שימש במשך למעלה מ-9 שנים כחבר מועצת רו"ח – גוף סטטוטורי של משרד המשפטים, כיו"ר ועדת המיסים של לשכת רו"ח, כיו"ר מועצת להב - לשכת ארגוני העצמאים והעסקים בישראל, וכיו"ר ועדת המיסים של לשכת התיאום של הארגונים הכלכליים.

## פעילות חברתית
שיף הוא נשיא רשת על"ה – עמותה המסייעת לילדים עם צרכים מיוחדים, חבר הנשיאות של עמותת "רפואה ושמחה " – מרכז סיוע לחולה ולנזקק, חבר הוועד המנהל ויו"ר ועדת הכספים ומשאבי אנוש של התיאטרון הקאמרי, חבר בחבר הנאמנים של אוניברסיטת תל אביב, .
מכהן כיו׳ר אגודת הידידים של עמותת ״אח גדול״ המסייעת לחיילים בודדים וכיו"ר אגודת הידידים של עמותת ״בית חם ״המסייעת  למשפחות מצוקה ברמת השרון וכמו כן כיהן כחבר הוועד המנהל של עמותת "שערים - מגשימים יהדות ישראלית" הפועלת למען חיזוק המורשת היהודית ובכלל זה השבת.

## קישורים חיצוניים

* אתר RSM שיף הזנפרץ ושות' רו"ח.

## הערות שוליים

קטגוריה:דירקטורים ישראלים
קטגוריה:רואי חשבון ישראלים
קטגוריה:נשיאי לשכת רואי חשבון
קטגוריה:בוגרי אוניברסיטת תל אביב
קטגוריה:ישראלים שנולדו ב-1950
פרידריך השלישי, הנסיך הבוחר מפפאלץ

**פרידריך השלישי, הנסיך הבוחר מפפאלץ** (בגרמנית: **Friedrich III. von der Pfalz**; 14 בפברואר 1515 - 26 באוקטובר 1576) היה הנסיך הבוחר מפפאלץ בין השנים 1559–1576.

## ביוגרפיה
פרידריך השלישי נולד בזימרן שברוזנות פפאלץ-זימרן ב-14 בפברואר 1515, ליוהאן השני, רוזן פפאלץ-זימרן וביאטריקס מבאדן, בתם של כריסטוף הראשון, מרקיז באדן-באדן ואוטיליה מקאצנלנבוגן. משפחתו של פרידריך הייתה לותרנית הדוקה, אולם בהשפעת אשתו מריה מברנדנבורג-קולומבאך עבר פרידריך בשנת 1546 לדת הקלוויניסטית.

בשנת 1557 מת אביו יוהאן השני, רוזן פפאלץ-זימרן, ופרידריך מונה לרוזן פפאלץ-זימרן. בשנת 1559 מת אוטו היינריך, הנסיך הבוחר מפפאלץ ללא יורשים, ופרידריך עלה לשלטון במקומו. לאחר עלותו לשלטון פרצה מחלוקת דתית חריפה בנסיכות בין הלותרנים לקלוויניסטים, ומשום כך הכריז פרידריך על ויכוח דתי שהתקיים בשנת 1561, ולאחריו החליט פרידריך שהדת הקלוויניסטית תהיה הדת השלטת בנסיכות. שריו שהשתייכו לדת הלותרנית והתנגדו למעשיו, פוטרו מתפקידיהם. בשנת 1566 הועלתה בדיאט של אאוגסבורג דרישה נגדו לבטל את השינויים בנסיכות, אולם פרידריך התנגד וטען כי הוא מחויב רק לאל שנתן לו את שלטונו. בשנת 1570 ניסה פרידריך לבצע את הרפורמות הדתיות גם בפפאלץ העילית, אולם שם נתקל בהתנגדות של הלותרנים ובראשם יוהאן סילבן, שאף הוצא על ידו להורג בשנת 1572.

ב-26 באוקטובר 1576 מת פרידריך, ובנו לודוויג השישי, הנסיך הבוחר מפפאלץ עלה לשלטון במקומו.

## משפחתו
בשנת 1537 התחתן פרידריך עם מריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה, ממנה נולדו לו 11 ילדים:
* אלברטה (1538–1553)
* לודוויג השישי, הנסיך הבוחר מפפאלץ (1539–1583)
* אליזבת, רוזנת פפאלץ-זימרן-שפונהיים (1540–1594)
* הרמן לודוויג (1541–1556)
* יוהאן קזימיר מפפאלץ-זימרן (1543–1592)
* דורותיאה סוזנה מפפאלץ-זימרן (1544–1592)
* אלברכט (1546–1547)
* אנה אליזבת (1549–1609)
* כריסטוף (1551–1574)
* קרל (1552–1555)
* קוניגונדה יקובה (1556–1586)

בשנת 1569 התחתן פרידריך עם אמליה מנוינאהר, בתו של גומפרכט מנוינאהר, אך לא נולדו לו ילדים ממנה.

## אילן יוחסין

## קישורים חיצוניים

* 
* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1515
קטגוריה:נפטרים ב-1576
אנה איסטדן

**אנה איסטדן** (באנגלית: **Anna Easteden**; נולדה ב-29 בנובמבר 1976) היא דוגמנית ושחקנית פינית.

## ביוגרפיה
איסטדן נולדה בפינלנד כבתם של זוג חוואים, היא למדה בבית ספר לדוגמנות ובגיל שתים עשרה החלה לעבוד בתחום, היא הופיעה לראשונה על שער מגזין לאחר שזכתה בתחרות דוגמניות שאורגנה על ידי מגזין נוער בפינלנד. 

היא דגמנה במדינות רבות ברחבי העולם והופיעה בקמפיינים לחברות הרמס, קלווין קליין.

כשחקנית היא הופיעה בתפקיד הראשי במחזה "היפהפייה הנרדמת" במחזה שהועלה בשיקגו. כמו כן שיחקה באופרות הסבון "ימי חיינו" ו"תשוקות", והיא הופיעה בין היתר בסרט היפני "דרכים צדדיות" משנת 2009; רימייק יפני לסרט האמריקאי "דרכים צדדיות". 

בנוסף, היא הופיעה בסדרות הטלוויזיה "בונז", "שני גברים וחצי" ו-"מי רוצה להיות גיבור על".

ב-2010 הועמדה לפרס שחקנית המשנה הטובה ביותר בפסטיבל הסרטים העצמאיים "מתוד פסט" (Method Fest).

## קישורים חיצוניים
* 

קטגוריה:שחקניות קולנוע וטלוויזיה פיניות
קטגוריה:דוגמניות פיניות
קטגוריה:פעילות זכויות בעלי חיים
קטגוריה:פיניות שנולדו ב-1976
בטאנס

שמאל|ממוזער|קשישה מבני ה איוואטאן
**בטאנס** (בפיליפינית: **Lalawigan ng Batanes**) היא פרובינציה וארכיפלג בפיליפינים, במחוז עמק קגאיאן. האיים ממוקמים מצפון לאי לוזון. בטאנס היא הפרובינציה הצפונית ביותר במדינה וגם הקטנה ביותר, הן מבחינת אוכלוסייה והן מבחינת שטח. עיר הבירה הממוקמת באי בטאן היא בסקו.

בטאנס מורכבת מקבוצת איים הממוקמים כ-162 ק"מ מצפון ללוזון וכ-190 ק"מ דרומית לטאיוואן, מופרד מאיי בובויאן של מחוז קגייאן על ידי תעלת באלינטנג, ומטייוואן על ידי תעלת באשי.

## קישורים חיצוניים

* 

קטגוריה:הפיליפינים: גאוגרפיה
קטגוריה:הפיליפינים: חלוקה מנהלית
קטגוריה:הפיליפינים: איים
קטגוריה:דרום-מזרח אסיה: ארכיפלגים